**Centrum pedagogicko-psychologického poradenstva a prevencie**

**Ul. Kollárova č. 49, 036 01 Martin**

č. t. 043/430 20 20, 430 20 21, 423 91 11, 0948 070 412, 0948 447 065, e-mail: cpppapmartin@gaya.sk, ww.cpppapmartin.sk

**STIMULÁCIA VÝVINU REČI**

**(5 ROKOV)**

Vývin reči predstavuje os psychického vývinu dieťaťa. Jeho odchýlky a poruchy v ktorejkoľvek oblasti ho môžu negatívne ovplyvňovať. Zahájením včasnej logopedickej intervencie prispievate k zlepšeniu kvality života u vášho dieťaťa.

**Pozor na chybnú výslovnosť** hlásky, skupiny hlások. Nejedná sa o fyziologický (veku primeraný) jav. Chybná výslovnosť (napr. francúzska výslovnosť hlásky R, medzizubná výslovnosť sykaviek) má fixujúci charakter. Dieťa tvorí hlásku na nesprávnom mieste alebo iným spôsobom. Je nežiadúce, aby rodič upozorňoval dieťa na chybnú výslovnosť, žiadal ho opraviť sa. Pri náprave chybnej výslovnosti je potrebné obrátiť sa na logopedičku.

**Symptómy narušeného vývinu reči:**

* prvý prejavom je oneskorený vývin reči (dieťa v dvoch rokoch nemá komunikačný zámer, nepoužíva gestá, nehovorí viac ako 50 slov, či netvorí dvojslovné spojenia, má výrazne lepšie porozumenie ako hovorenú reč, reč je nezrozumiteľná pre blízkych),
* horšia zrozumiteľnosť reči, komolenie a skracovanie dlhších slov, nepresné opakovanie,
* ťažkosti s tvorbou viet a gramatickej stavbe reči, vety sú krátke, zle štylizované, dieťa si mýli koncovky, nesprávne používa predložky a spojky,
* oslabená úroveň porozumenia reči,
* obmedzený vývin slovnej zásoby,
* ťažšie nadväzovanie kontaktu, niekedy si dieťa pomáha neverbálne (gestami).

Ak máte pochybnosti o správnom rečovom vývine u vášho dieťaťa, neváhajte kontaktovať logopedičku.

**Námety aktivít pre rozvíjanie jazykových schopností u detí vo veku 5rokov:**

* rozprávajte sa o dennom režime (opisujte aktivity podľa postupnosti ráno-obed-večer),
* opisujte s dieťaťom situačný obrázok (napr. návšteva u lekára, čo sa tam deje),
* požiadajte dieťaťa, aby usporiadalo obrázky z príbehu podľa dejovej postupnosti,
* čítajte s ním rozprávkové knižky,
* požiadajte dieťaťa, aby doplnilo slovo k predriekaným (napr. auto, bicykel, vlak a?),
* vyčleňujte slovo, ktoré nepatrí do skupiny predriekaných (mačka, pes, auto),
* vysvetľujte významy slov, rozdiely medzi nimi (napr. časopis, kniha), vysvetľujte hlavné pojmy (čo je hračka, dopravný prostriedok),
* tvorte zdrobneniny (dom-domček, ruka-ručička, lopta-loptička), synonymá (pekný, krásny, nádherný), homonymá (kohútik – zviera, vodovodný kohútik), protiklady (špinavý a?, mokrý a?, horúci a?),
* vytvárajte prídavné mená (ako voláme čiapku z vlny? vlnená),stupňujte ich (malý, menší, najmenší),
* rozprávajte sa o obrázku (čo tam dieťaťa vidí, kto je tam, čo robí, opisujte okolie),
* pracujte s nelogickými obrázkami (majú nesprávny detail, činnosť napr. miesto nohy stola je ľudská noha),
* tvorte vety z predriekaných slov (napr. mama-variť; mama-variť-obed),dopĺňajte vety (Bábika spinká v ?),
* dopĺňajte slová do príbehu v správnom tvare (tzv. maľované čítanie),
* opravujte významovo nesprávnu vetu (napr. Pes býva na strome. Pes býva v búde.),
* rozprávajte sa o zvieratkách (ako vyzerajú, kde žijú, ako sa volajú ich mláďatá, môžete vytvárať skupiny zvierat – lesné, domáce),
* nacvičujte predložkové väzby (napr. na stole, pod stoličkou, za skriňou atď.).
* precvičujte motoriku hovoridiel (správne prevedenie cvikov vám predvedie logopedička ako aj nácvik správneho dýchania),
* rozlišujte podobne znejúce slová (napr. ocko-očko, lak-rak),
* učte dieťa rozlišovať počet slov vo vete (začnite s kratšími vetami s 3 slovami),
* slabikujte, rozlišujte dlhé a krátke slabiky v slovách (napr. bábika – dlhá, krátka, krátka; vyskladajte si slovo z rôzne dlhých slamiek; dlhá slabika = dlhá slamka, krátka slabika = krátka slamka),
* začnite so stimuláciou hláskovej štruktúry slova (v praxi je známy Tréning fonematického uvedomovania podľa Eľkonina; dieťa sa učí narábať s hláskami v slove, rozkladať jednoduché slová na hlásky, skladať z hlások slová).

Ak máte záujem dozvedieť sa viac **o jazykovej pripravenosti dieťaťa do prvej triedy ZŠ**, pripravili sme prevás leták dostupný na našom webovom sídle (www.cpppapmartin.sk, „na stiahnutie“ – „odborný materiál“ –„pripravenosť dieťaťa do prvej triedy ZŠ z pohľadu logopedičky“). V prípade záujmu je možné u detí, ktorédovŕšia **k 31.augustu 6 rokov**, absolvovať aj test prediktorov gramotnosti. Ide o doplnkové vyšetrenie, ktorévám pomôže rozhodnúť sa, či dať dieťaťa zaškoliť do prvej triedy. Vyšetrenie realizuje logopedička (nejedná sao vyšetrenie školskej pripravenosti, ktorýrealizuje psychologička). Bližšie informácie u nás v centre.